Mõneti arusaadav on ministri argumentatsioon sellest, kui keeruline on  põhiseaduse muutmise protsess, sest just seda on tarvis Riigikogu suuruse muutmiseks. Kuid mis puudutab Tallinna Linnavolikogu koosseisu suurust, siis siin võiks kellegi Rein Langi vastuseid lihtsalt küündimatuks hinnata, aga justiitsminister Rein Langi puhul on niisugused selgitused andestamatud. Toodud argumendid on üksteisele vastukäivad, need ei ole juriidiliselt pädevad, põhjendused on üksnes poliitilised. Nagu näiteks tema lemmikpõhjendus: " … muudatus ei ole kooskõlas seadusandja poolt valitud õigusliku lahendusega …".